Μαγειρίτσα του δάσους με μανιτάρια (χορτοφαγική)
Για τους χορτοφάγους, για όσους δεν αγαπούν τα εντόσθια ή για όσους απλώς λατρεύουν τα μανιτάρια, αυτή είναι η μαγειρίτσα σας!
1,5 κιλό μανιτάρια, άγρια ή καλλιεργημένα ή μείξη αυτών (άγρια φρέσκα μανιτάρια  θα βρούμε σε εξειδικευμένα καταστήμα- τα και e-shops, αλλά και σε ενημερωμένα  μανάβικα και ντελικατέσεν, διαφορετικά βάζουμε λευκά μανιτάρια, πορτομπέλο και πλευρώτους), 2 μέτρια ξερά κρεμμύδια, ψιλοκομμένα, 8 φρέσκα κρεμμυδάκια (το λευκό και το τρυφερό πράσινο μέρος), ψιλοκομμένα, 2 μαρούλια, χοντροκομμένα, 1 μικρό ματσάκι άνηθος, ψιλοκομμένος, 500 ml νερό, 1/3 φλιτζ. τσαγιού ρύζι γλασέ, 1 κουτ. σούπας ελαιόλαδο, 2 κρόκοι αυγών, χυμός από 2 λεμόνια, αλάτι, φρεσκοτριμμένο πιπέρι
Για τη μαγειρίτσα του δάσους (με μανιτάρια) ξεκινάμε και με ένα βρεγμένο πανί τρίβουμε απαλά τα μανιτάρια για να απομακρύνουμε τα χώματα.Με ένα μαχαιράκι κόβουμε και αφαιρούμε την ακρούλα από το κοτσάνι τους.Κόβουμε τα μανιτάρια σε λεπτές φέτες ή σε μικρά κομμάτια,  ανάλογα με το μέγεθος και το σχήμα τους.Ζεσταίνουμε το ελαιόλαδο σε μια κατσαρόλα μεσαίου μεγέθους σε δυνατή φωτιά και σοτάρουμε το ξερό και το φρέσκο κρεμμυδάκι για  3-4 λεπτά.Προσθέτουμε τα μανιτάρια και τα σοτάρουμε μέχρι να μαραθούν.Ρίχνουμε το νερό,  έτσι ώστε να σκεπάσει τα υλικά και τα αφήνουμε να σιγοβράσουν για 10 λεπτά.Προσθέτουμε το μαρούλι και το ρύζι, αλατοπιπερώνουμε και, αν  χρειαστεί, προσθέτουμε επιπλέον βραστό νερό, όσο για να βράσει και να μαλακώσει το ρύζι.Σε ένα μπολ βάζουμε τους κρόκους και τον χυμό λεμονιού και χτυπάμε καλά  με σύρμα χειρός.Με μια κουτάλα αρχίζουμε να παίρνουμε λίγο λίγο ζωμό από την κατσαρόλα  και να τον ρίχνουμε στους κρόκους ανακατεύοντας.Αφού έχουμε ρίξει αρκετό από τον ζωμό  και το αυγολέμονό μας έχει ζεσταθεί καλά, το αδειάζουμε στην κατσαρόλα με το φαγητό και την τραβάμε από τη φωτιά.Σείουμε ελαφρώς την κατσαρόλα να πάει παντού το αυγολέμονο, ρίχνουμε και τον άνηθο και σερβίρουμε.
Κρεμμύδι,Μανιτάρια,Μαρούλι,Πάσχα,Χορτοφαγικά